**PROTOKOL ULASKA, DOLASKA I IZLAZAKA UČENIKA OŠ D. KUŠLANA**

**U školu je zabranjen ulaz svim osobama koje su bolesne ili u samoizolaciji.**

U vanjske prostore (dvorište, igralište) i unutarnje prostore ne mogu ulaziti osobe koje imaju **povišenu tjelesnu temperaturu**, respiratorne simptome poput **kašlja i kratkog daha** ili koji su pod rizikom da su mogli biti **u kontaktu s osobama pozitivnim na COVID - 19** ili su pod sumnjom da bi mogli biti zaraženi s COVID - 19, a osobito ako su u samoizolaciji.

Učenici OŠ Dragutina Kušlana ulazit će u školsku zgradu sa školskog igrališta na dva ulaza - ULAZ 1 (u blizini blagovaone) i ULAZ 2 (u blizini sportske dvorane). Ulazi će biti vidljivo obilježeni. Učenici / osobe u pratnji moraju na igralištu održavati razmak od drugih učenika / osoba od barem 1,5 m.

Učenike nižih razreda (od 1. - 4.) ako za to postoji potreba, u školu dovodi samo jedna osoba. Roditelji ne ulaze u zgradu.

Učenici viših i nižih razreda smiju u školu dolaziti i bez pratnje, ali samo u točno određenom terminu, bez kašnjenja, gdje će ih na ulazu preuzeti učitelj /predmetni učitelj.

Sve osobe koje ulaze u školu obavezno dezinficiraju ruke. Učenici nakon ulaska u školsku zgradu odlaze do prostora za ostavljanje jakni i obuvaju papuče i obavezno peru ruke prije ulaska u razred.

|  |  |  |
| --- | --- | --- |
| **VRIJEME ULASKA U ŠKOLU** | ULAZ U ZGRADU SA ŠKOLSKOG IGRALIŠTA | |
| **ULAZ 1 (blagovaona)** | **ULAZ 2 (sportska dvorana)** |
| 7:20 | 3.b | 1.a |
| 7:25 | 3.a | 2.a |
| 7:30 | 2.b | 1.b |
| 7:40 | 5.a / 6.a | 3.c |
| 7:50 | 5.c /6.b | 7.a / 8.a |
| 8:00 | 5.b | 7.b / 8.b |

Učenici 4.a i 4.b razreda u školu će ulaziti prema rasporedu sati u dogovoru s razrednim učiteljicama.

U popodnevnoj smjeni učenici predmetne nastave ulaze na ulaz 1 kod blagovaonice te po njih na ulaz dolazi predmetni učitelj. Razredni odjeli koji počinju kasnije ulaze 10 minuta prije početka sata te po njih dolazi predmetni učitelj.

|  |  |
| --- | --- |
| VRIJEME ULASKA U ŠKOLU | **ULAZ 1 (blagovaona)** |
| 13:40 | 8.a /7.b |
| 13:45 | 7.a /6.a |
| 13:50 | 5.a /6.b |
| 13:55 | 8.b /5.c |
| 14:00 | 5.b |

Učenici će izlaziti iz zgrade nakon završene nastave prema rasporedu, u točno određeno vrijeme koje će biti naknadno određeno, nakon što bude završen raspored sati.

Učenici produženog boravka (1.-3. razreda) izlazit će iz škole u točno određeno vrijeme, prema dogovoru roditelja s razrednim učiteljicama:

|  |
| --- |
| 15:45 |
| 16:30 |
| 17:00 |

Učenici će izlaziti na školsko igralište za lijepog vremena na nastavu Tjelesne i zdravstvene kulture prema točno utvrđenom rasporedu vremena i lokacije na igralištu koju će koristiti. Učenici produženog boravka na školskom igralištu će boraviti prema istom rasporedu.